Pielikums

Balvu novada Domes

2019.gada 23.maija

lēmumam „Par sadarbības līguma slēgšanu ar AS „Balvu Enerģija””

(protokols Nr.8, 48.§)

**SADARBĪBAS LĪGUMS**

**ERAF līdzfinansētā projekta**

**„Industriālās teritorijas attīstība, revitalizējot īpašumus Balvu novadā” īstenošanai**

Balvos 2019. gada \_\_. \_\_\_\_\_\_\_\_\_\_\_\_\_

**Balvu novada pašvaldība**, reģistrācijas Nr.90009115622, atrodas Bērzpils ielā 1A, Balvos, Balvu novadā, LV – 4501, kuru pārstāv Domes priekšsēdētāja vietniece Anita Petrova, kurš rīkojas saskaņā ar likumu „Par pašvaldībām” un Balvu novada pašvaldības nolikumu, turpmāk līguma tekstā saukta **„Pašvaldība”**, no vienas puses

**A/S „Balvu Enerģija”,** reģistrācijas Nr.40003148480, adrese: Vidzemes iela 9C, Balvi, Balvu novads, LV – 4501, tās valdes priekšsēdētāja Sandra Šalajeva personā,, turpmāk līguma tekstā saukts „**Sabiedrisko pakalpojumu sniedzējs”,** no otras puses,

Pamatojoties uz un ievērojot:

1. Likuma „Par pašvaldībām” 15.panta pirmās daļas 1.punktu;
2. 2015.gada 10.novembra Ministru kabineta noteikumiem Nr.645 „Darbības programmas „Izaugsme un nodarbinātība” 5.6.2.specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanas noteikumi”;
3. Starp Domi un Sabiedrisko pakalpojumu sniedzēju 2018.gada 28.decembrī noslēgto „Līgumu par centralizētas siltumapgādes pakalpojumu sniegšanu”;
4. Balvu novada pašvaldības attīstības programmas 2018. – 2024.gadam ilgtermiņa un vidēja termiņa stratēģiskajiem uzstādījumiem.

Noslēdz šādu sadarbības līgumu (turpmāk – Līgums):

1. **Līguma priekšmets**
	1. Pašvaldība un Sabiedrisko pakalpojumu sniedzējs sadarbosies Eiropas Reģionālās attīstības fonda līdzfinansētā 5.6.2.specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” projekta „Industriālās teritorijas attīstība, revitalizējot īpašumus Balvu novadā” ieceres īstenošanai, kā rezultātā Balvu pilsētā tiks izbūvētas ražošanai pielāgotas ēkas ar inženierkomunikācijām, tai skaitā katlu māja un siltumapgādes tīkli.
2. **Pušu pienākumi**
	1. Pašvaldība apņemas:
		1. Nodrošināt pašvaldības finansējumu un realizēt Līguma 1.1.punktā minētā Projekta ieceri;
		2. Piedalīties Projekta īstenošanā atbilstoši normatīvajiem aktiem un šim Līgumam;
		3. Projektā plānoto siltumapgādes infrastruktūru, pēc tā nodošanas ekspluatācijā, ne vēlāk kā līdz Projekta īstenošanas beigām, ieguldīt Sabiedrisko pakalpojumu sniedzēja pamatkapitālā atbilstoši Publiskas personas kapitāla daļu un kapitālsabiedrību pārvaldības likumam un Komerclikumam;
		4. Realizējot Projektu, nodrošināt 2015.gada 10.novembra Ministru kabineta noteikumu Nr.645 „Darbības programmas „Izaugsme un nodarbinātība” 5.6.2.specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanas noteikumu izpildi;
		5. Organizēt Projekta īstenošanai nepieciešamās publisko iepirkumu procedūras atbilstoši normatīvajiem aktiem;
		6. Nepieļaut Projekta dubulto finansēšanu;
		7. Nenodot citai personai ar Projekta īstenošanu saistītās tiesības un pienākumus;
		8. Sagatavot uzskaites veidlapu par saņemto *de minimis* atbalstu saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapas paraugu, ja sadarbības partneris īsteno darbību, kam piemērojami *de minimis* nosacījumi;
		9. Informēt Sabiedrisko pakalpojumu sniedzēju par Projekta aktivitāšu ieviešanas gaitu, aktuālajiem jautājumiem un plānotajiem pasākumiem, kas skar Sadarbības partneri;
		10. Veikt visas citas normatīvajos aktos noteiktās darbības veiksmīgai Projekta ieviešanai un darbību īstenošanai.
	2. Sabiedrisko pakalpojumu sniedzējs apņemas:
		1. Piedalīties Projekta īstenošanās atbilstoši normatīvajiem aktiem un šim Līgumam;
		2. Sniegt tā rīcībā esošo nepieciešamo informāciju Projekta īstenošanai;
		3. Ievērot pārskatu un citas informācijas iesniegšanas kārtību un termiņus Pašvaldībai;
		4. Nodrošināt Projekta rezultātā izveidotās siltumapgādes infrastruktūras apsaimniekošanu un uzturēšanu pēc tā ieguldīšanas Sabiedrisko pakalpojumu sniedzēja pamatkapitālā;
		5. Ar projekta ietvaros izveidoto infrastruktūru nodrošināt sabiedrisko pakalpojumu sniegšanu 5 (piecus) gadus pēc noslēguma maksājuma veikšanas finansējuma saņēmējam;
		6. Pēc projekta realizācijas un Līguma 2.1.3.apakšpunkta izpildes ņemt savā pamatlīdzekļu uzskaitē (bilancē) ieguldījumu pamatkapitālā;
		7. Uzturēt un apsaimniekot projekta ietvaros izveidoto infrastruktūru atbilstoši nozari regulējošajiem normatīvajiem aktiem;
		8. Ievērot valsts atbalsta komercdarbībai nosacījumus un informācijas sniegšanas kārtību, kas attiecas uz Sadarbības partneri.
3. **Norēķinu un atskaišu sagatavošanas kārtība**
	1. Pašvaldība nodrošina Projekta finansējumu atbilstoši Līguma 1.1.punktam.
	2. Puses iesniedz viena otrai dokumentus, to atvasinājumus un informāciju, kas saistīta ar Projekta īstenošanu, termiņā, kas nav garāks par 5 (piecām) darba dienām.
4. **Citi noteikumi**
	1. Pušu kontaktpersonas:
		1. No Pašvaldības puses – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tālr: \_\_\_\_\_\_\_\_\_\_\_\_\_\_\_, e – pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
		2. No Sabiedrisko pakalpojumu sniedzēja puses – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tālr: \_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	2. Līgumā noteikto kontaktpersonu nomaiņas gadījumā, attiecīgā Puse informē rakstveidā otru pusi 3 (trīs) darba dienu laikā no kontaktpersonas nomaiņas brīža.
	3. Puses nav tiesīgas vienpusēji atkāpties no saistībām, ko tās uzņēmušās ar Līguma parakstīšanu, izņemot gadījumus, ja tas objektīvi pamatots ar nepārvaramas varas apstākļiem (piemēram, stihiskas nelaimes, avārijas, katastrofas, epidēmijas u.c.) pieņemtiem normatīviem aktiem, kas izslēdz iespēju izpildīt Līgumā noteikto. Pušu pienākums ir veikt visus nepieciešamos pasākumus, lai līdz minimumam samazinātu kaitējumu, kas var izrietēt no nepārvaramas varas apstākļiem.
	4. Puses apņemas neizpaust no citas personas vai citām Projektā iesaistītajām personām Projekta darbību īstenošanas gaitā saņemtu konfidenciāla rakstura informāciju, kas Pusei kļuvusi zināma Projekta ieviešanas gaitā. Informācija nav uzskatāma par konfidenciālu, ja tā ir publiski pieejama saskaņā ar Latvijas Republikas normatīvajiem aktiem.
	5. Strīdus, kas rodas Līguma darbības laikā, Puses risina savstarpēju pārrunu ceļā, panākot vienošanos, kas tiek noformēta rakstiski. Gadījumā, ja šāda vienošanās netiek panākta, strīdi tiek risināti Latvijas Republikas normatīvajos aktos noteiktajā kārtībā.
	6. Ja kāds no Līguma noteikumiem zaudē juridisko spēku, tas neietekmē pārējo noteikumu spēkā esamību, ja to izpilde ir iespējama bez attiecīgā noteikuma.
	7. Jebkuri grozījumi Līgumā stājas spēkā tikai ar to abpusējas parakstīšanas brīdi un tie kļūst par Līguma neatņemamu sastāvdaļu. Puses var detalizēt Līguma noteikumus, noslēdzot papildus Vienošanās.
	8. Līgums pēc tā parakstīšanas stājas spēkā un ir spēkā līdz saistību pilnīgai izpildei.
	9. Puses nodrošina ar projekta īstenošanu saistīto dokumentu glabāšanu 10 gadus pēc projekta noslēguma pārskata apstiprināšanas.
	10. Līgums sagatavots latviešu valodās uz 3 (trīs) lapām 2 (divos) eksemplāros, pa vienam eksemplāram katrai Pusei. Abi eksemplāri ir ar vienādu juridisku spēku.
5. **Pušu rekvizīti**

|  |  |
| --- | --- |
| **Balvu novada pašvaldība**Reģ.nr. 90009115622Adrese: Bērzpils iela 1A, Balvi, Balvu novads, LV – 4501;e – pasts: dome@balvi.lvtālr. 64522453Domes priekšsēdētāja vietniece Anita Petrova | **A/S „Balvu Enerģija”**reģistrācijas Nr.40003148480Adrese: Vidzemes iela 9C, Balvi, Balvu novads, LV – 4501e – pasts: \_\_\_\_\_\_\_\_\_\_\_\_Tālrunis: \_\_\_\_\_\_\_\_\_\_Fakss: + 371 65381152Valdes priekšsēdētājs Sandris Šalajevs |

Domes priekšsēdētāja vietniece A.Petrova